Da Thomas (* Ort und Datum unbekannt; † möglichaweis in Mylapore, Chennai in Indien um 72) is oana von de zwöif Apostln von Jesus Christus gwen. Da Nama Thomas leit si vom aramäischn Wort ta'am ab, wos gepaart oda Zwilling hoaßt. Desweng wird da Thomas in da Bibl ebm aa Didymos (gr. δίδυμος, Zwilling) gnannt. In da syrischn Tradition erscheint er ois Judas Thomas, weil da Nama Thomas dort ois a Beinama verstandn wird.